Document ID: 32005D0773

ROZHODNUTIE KOMISIE
z 3. novembra 2005,
ktorým sa zrušuje rozhodnutie 2003/136/ES o schválení plánov eradikácie klasického moru ošípaných u diviačej zveri a núdzového očkovania diviačej zveri proti klasickému moru ošípaných v Luxembursku
[oznámené pod číslom K(2005) 4193]
(Iba francúzsky text je autentický)
(2005/773/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1, článok 25 ods. 3 a článok 29 ods. 2,
keďže:
(1)
V roku 2001 sa potvrdil výskyt klasického moru ošípaných u diviačej populácie v Luxembursku.
(2)
Rozhodnutím Komisie 2003/136/ES (2) Komisia schválila plány eradikácie klasického moru ošípaných u diviačej populácie a núdzového očkovania diviačej zveri, ktoré predložilo Luxembursko.
(3)
Rozhodnutím 2005/224/ES sa schválilo ukončenie plánu núdzového očkovania diviačej zveri.
(4)
Z informácií, ktoré poskytlo Luxembursko, vyplýva, že klasický mor ošípaných u diviačej populácie sa úspešne eradikoval a že schválený plán eradikácie už nie je potrebné uplatňovať.
(5)
Je preto vhodné zrušiť rozhodnutie 2003/136/ES.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2003/136/ES sa zrušuje.
Článok 2
Toto rozhodnutie je určené Francúzskej republike a Luxemburskému veľkovojvodstvu.
V Bruseli 3. novembra 2005

Labels: 20
18
0
6